Taio Cruz

Jacob Taio Cruz (* 23. apríl 1985, Londýn, Spojené kráľovstvo), viac známy ako Taio Cruz, (ˈtaj.ju ˈkɾujʃ) je britský spevák-skladateľ, hudobný producent, občasný rapper a podnikateľ. V roku 2008 vydal svoj debutový album Departure, ktorý sám zložil, naaranžoval a produkoval. Album mu zabezpečil úspech v Spojenom kráľovstve a tiež nomináciu na cenu MOBO Award.

V októbri 2009 vydal druhý štúdiový album s názvom Rokstarr, z ktorého boli vydané hitové single „Break Your Heart“ a „Dynamite“. Cruz spolupracoval s americkou speváčkou Keshou a rapperom Fabolous na skladbe „Dirty Picture“. Tiež spolupracoval s Kylie Minogue a Travisom McCoyom na skladbe „Higher“. Jeho tretí štúdiový album TY.O bol prvýkrát vydaný v decembri 2011. V roku 2012 spolupracoval na písaní skladby „Without You“ od Davida Guettu.

Mladosť
Cruz sa narodil v Londýne nigérijskému otcovi a brazílskej matke z Minas Gerais. Navštevoval súkromnú internátnu školu Bilton Grange v meste Rugby v Anglicku.

Piesne začal písať ako 12-ročný a jeho kariéra textára začala v 19-tich rokoch, keď sa stal členom Tricky Stewartovho spisovateľského kolektívu pre RedZone Entertainment. Prvý úspech zaznamenal, keď mal 21 rokov, kedy získal cenu BRIT Award za textársku spoluprácu na singli Willa Younga „Your Game“ z roku 2004.

Diskografia

 Departure (2008)
 Rokstarr (2009)
 TY.O (2011)

Ceny a nominácie

Referencie

Iné projekty

Externé odkazy
 
 Taio Cruz  na justRHYMES.com
 Lewis, Pete. Taio Cruz interview na BluesandSoul.com, February 2008
 Taio Cruz na Billboard.com

Zdroj

 
Anglickí popoví speváci
Anglickí R&B speváci
Anglickí reperi
Anglickí hudobní producenti
Anglickí skladatelia modernej hudby
Držitelia ceny Brit Award
Anglické osobnosti brazílskeho pôvodu
Anglické osobnosti nigérijského pôvodu
Osobnosti z Londýna